# Co-dhùnadh

Sa chùrsa an-asgaidh seo, Bun-chùrsa mu bhith a’ dèanamh atharrachadh poilitigeach is sòisealta, dh’ionnsaich thu mu:

1. Chuid de na dùbhlain a th’ ann an-dràsta san RA agus air feadh an t-saoghal sa bheil ùidh agad.
2. Dè thathar a’ ciallachadh le ‘saoranachd ghnìomhach’.
3. Mar a nithear atharrachadh poilitigeach is sòisealta mar shaoranach gnìomhach: mar a bhith nad ‘neach-atharrachaidh’.
4. Mar a tha buidhnean poilitigeach na RA ag obair agus a’ phàirt a th’ aca ann a bhith a’ dèanamh atharrachadh, cho math ri dòighean eile de dh’atharrachadh a dhèanamh.
5. Mar a chuirear an gnìomh, ann an suidheachaidhean fìor-bheatha, cuid de na prìomh sgilean is eòlas a dh’fheumar gus atharrachadh a dhèanamh.

Air a sgrìobhadh aig àm làn dhùbhlain, tha an cùrsa air bun-ionnsachadh a thoirt dhut air cuid de na prìomh sgilean is eòlas saoranachd a dh’fheumas tu gus eadar-theachd a dhèanamh san t-saoghal is e ag atharrachadh mun cuairt ort.

Ann a bhith a’ toirt sùil air na cùisean seo, tha thu air rannsachadh mar a nì thu atharrachadh gu poilitigeach is gu sòisealta, cùl-fhiosrachadh riatanach gus tòiseachadh, eisimpleirean de luchd-atharrachaidh brosnachail, comhairle air mar a bheirear buaidh an dà chuid taobh a-staigh is taobh a-muigh poilitigs pàrlamaideach traidiseanta na RA, agus na buaidhean a dh’fheumar gus a bhith soirbheachail.

OpenLearn - Bun-chùrsa mu bhith a’ dèanamh atharrachadh poilitigeach is sòisealta
Except for third party materials and otherwise, this content is made available under a Creative Commons Attribution-NonCommercial-ShareAlike 4.0 Licence, full copyright detail can be found in the acknowledgements section. Please see full copyright statement for details.